**PROIECT DE HOTĂRÂRE**

**privind aprobarea acordării de stimulente financiare personalului medical și de specialiate din cadrul Spitalului Municipal Dej**

Având în vedere expunerea de motive a Primarului Municipiului Dej nr.28110 din 18.11..2019 şi raportul de specialitate al Biroului Resurse Umane, Salarizare, Protecţia Muncii nr.28111/397 din 18.11.2019 prin care supune spre aprobare acordarea de stimulente financiare personalului medical și de specialitate din cadrul Spitalului Municipal Dej;

În conformitate cu prevederile:

- art.16, lit.b), art.17 și art.18, alin.(1), lit.c) din O.U.G. nr.162/2008, cu modificările şi completările ulterioare, coroborat cu H.G. nr.529/2010 cu modificările şi completările ulterioare;

- art.199, alin.(2) coroborat cu art.187, alin.(10) lit.a din Legea nr.95/2006, republicată, privind reforma în domeniul sănătății, cu modificările şi completările ulterioare;

În temeiul art.129 alin.(2) lit.b) şi alin.(4) lit.a), art.139 alin.(1) si art.196, alin.(1), lit.a) din O.U.G. nr. 57/2019 privind Codul administrativ, cu modificările și completările ulterioare;

**Consiliul local Dej,**

**H O T Ă R Ă Ş T E:**

Art.1 Se aprobă acordarea de stimulente financiare personalului medical și de specialitate din cadrul Spitalului Municipal Dej.

Art.2 Stimulentele financiare lunare în limita a două salarii minime brute pe țară, a căror finanțare este asigurată din veniturile proprii ale spitalului, în limita bugetului aprobat, vor fi acordate cu drepturile salariale aferente lunilor noiembrie și decembrie 2019.

Art.3 Lista nominală propusă cu personalul care va beneficia de stimulente precum și cuantumul aferent fiecărei persoane va fi analizată și aprobată de Comitetul Director și avizată de Consiliul de administrație al Spitalului Municipal Dej.

Art.4 Cu ducerea la îndeplinire a prezentei hotărâri se încredinţează Primarul Municipiului Dej prin Serviciul Buget, Contabilitate, Financiar-Gestiuni şi Spitalul Municipal Dej.

Iniţiator,

**P R I M A R**

**ing. Morar Costan**

Contrasemnează,

**S E C R E T A R,**

**Pop Cristina Sabina**